CELEX: 62009CN0163
Language: da
Date: 2009-05-08 00:00:00
Title: Sag C-163/09: Anmodning om præjudiciel afgørelse indgivet af First-tier Tribunal (Tax) (Det Forenede Kongerige) den 8. maj 2009 — Repertoire Culinaire Ltd mod The Commissioners for Her Majesty’s Revenue & Customs

1.8.2009   
            
            
               DA
            
            
               Den Europæiske Unions Tidende
            
            
               C 180/27
            
         Anmodning om præjudiciel afgørelse indgivet af First-tier Tribunal (Tax) (Det Forenede Kongerige) den 8. maj 2009 — Repertoire Culinaire Ltd mod The Commissioners for Her Majesty’s Revenue & Customs
   (Sag C-163/09)
   2009/C 180/47
   Processprog: engelsk
   
      Den forelæggende ret
   
   First-tier Tribunal (Tax) (Det Forenede Kongerige)
   
      Parter i hovedsagen
   
   
      Sagsøger: Repertoire Culinaire Ltd
   
      Sagsøgt: The Commissioners for Her Majesty’s Revenue & Customs
   
      Præjudicielle spørgsmål
   
   
               1.
            
            
               Er vin til madlavning og portvin til madlavning underlagt punktafgift i henhold til direktiv 92/83/EØF (1) i importmedlemsstaten, idet de er omfattet af definitionen af »ethanol« i artikel 20, første led, i direktiv 92/83?
            
         
               2.
            
            
               Er det foreneligt med medlemsstatens forpligtelse til at gennemføre fritagelsen i artikel 27, stk. 1, litra f), i direktiv 92/83 sammenholdt med artikel 27, stk. 6, og/eller med artikel 28 EF og/eller med principperne om ligebehandling og om proportionalitet at begrænse fritagelsen for vin til madlavning, portvin til madlavning og cognac til madlavning til tilfælde, hvor alkoholholdige drikkevarer er blevet anvendt som en ingrediens, og at begrænse ansøgerne om fritagelse til de personer, som har anvendt de alkoholholdige drikkevarer som en ingrediens i varer, og/eller de personer, som driver engroshandel med sådanne varer, og/eller de personer, som fremstillede eller tilberedte sådanne varer med henblik på engroshandel, og opstille de yderligere betingelser, at krav skal fremsættes inden for et samlet tidsrum på fire måneder fra afgiftsbetalingen, og at tilbagebetalingsbeløbet ikke er under 250 GBP?
            
         
               3.
            
            
               Skal vin til madlavning og portvin til madlavning, hvis de er pålagt afgift i henhold til artikel 20, første led, i forordning 92/83, og/eller cognac til madlavning, som er omhandlet i denne appel, behandles som fritaget for punktafgift på tilberedningsstedet i henhold til artikel 27, stk. 1, litra f), eller alternativt artikel 27, stk. 1, litra e), i direktiv 92/83?
            
         
               4.
            
            
               I lyset af artikel 10 EF og 28 EF hvilken virkning, om nogen, har det så på medlemsstaternes forpligtelser i henhold til artikel 20 og artikel 27, stk. 1, litra f), alternativt artikel 27, stk. 1, litra e), i direktiv 92/83, hvis vin til madlavning, portvin til madlavning og cognac til madlavning er blevet frigivet af den medlemsstat, hvor de blev fremstillet, fra punktafgiftsordningen i henhold til direktiv 92/12 til fri omsætning inden for Den Europæiske Union?
            
         
      (1)  Rådets direktiv 92/83/EØF af 19.10.1992 om harmonisering af punktafgiftsstrukturen for alkohol og alkoholholdige drikkevarer, EFT L 316, s. 21.